text: Vejlensere giver blod og hår
  08 november 2013 kl. 13.03
  I dag indvies Vejles nye vartegn, Stjernen, officielt. Vejlenserne står i kø, for at give DNA til Stjernens blodige søster.
  For senere på året sænkes en lignende 8x11 meter stor stjerne i Marianergraven i Stillehavet, der er Jordens dybeste sted. 11 km under havets overflade.
  Og den stjerne er fyldt med blod og hår fra mennesker over hele kloden. Mere end 3000 mennesker har allerede givet deres DNA, og i dag var det vejlensernes tur. Alle der synes det kunne være sjovt at have sit DNA liggende på havets bund, kunne få lov til at give en dråbe blod og 3 hår.
  Stjernen på havets bund og Stjernen i Vejle er et projekt lavet af den danske kunstner Kristian von Hornsleth.
  Læs mere om den blodige søsterstjerne her.
  